CELEX: 
Language: da
Date: 2020-07-14 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets forordning (EF) nr. 273/2004 og Rådets forordning (EF) nr. 111/2005 for så vidt angår optagelse af visse narkotikaprækursorer på listen over registrerede stoffer

EUROPA-
                            KOMMISSIONEN
                                                     Bruxelles, den 14.7.2020
                                                     C(2020) 4691 final
             KOMMISSIONENS DELEGEREDE FORORDNING (EU) …/…
                                         af 14.7.2020
   om ændring af Europa-Parlamentets og Rådets forordning (EF) nr. 273/2004 og Rådets
   forordning (EF) nr. 111/2005 for så vidt angår optagelse af visse narkotikaprækursorer
                             på listen over registrerede stoffer
                                     (EØS-relevant tekst)
DA                                                                                        DA
 ---pagebreak---                                                 BEGRUNDELSE
   1.        BAGGRUND FOR DEN DELEGEREDE RETSAKT
   Narkotikaprækursorer er kemikalier, der kan anvendes til ulovlig fremstilling af narkotika
   eller psykotrope stoffer. I Europa-Parlamentets og Rådets forordning (EF) nr. 273/2004
   fastsættes der foranstaltninger til overvågning af handelen med narkotikaprækursorer i EU,
   mens Rådets forordning (EF) nr. 111/2005 regulerer handelen med narkotikaprækursorer
   mellem EU og tredjelande.
   De to forordninger gennemfører til sammen de påtænkte foranstaltninger i artikel 12 i De
   Forenede Nationers konvention imod ulovlig handel med narkotika og psykotrope stoffer af
   19. december 19881 ("FN-konventionen af 1988").
   I december 2013 blev disse to forordninger ændret for at styrke effektiviteten af
   kontrolforanstaltningerne vedrørende narkotikaprækursorer. Beføjelsen til at vedtage
   delegerede retsakter for at tilføje nye stoffer til listen over registrerede stoffer blev indført
   med henblik på en hurtig tilpasning af forordningerne til nye tendenser inden for ulovlig
   anvendelse af narkotikaprækursorer. Yderligere ændringer af de to forordninger føjede flere
   stoffer til listerne over registrerede stoffer.
   De Forenede Nationers Narkotikakommission besluttede ved beslutning 62/10, 62/11 og
   62/12, der blev truffet på kommissionens 62. samling den 19. marts 2019, at opføre tre stoffer,
   nemlig 3,4-MDP-2-P methylglycidat2 ("PMK-glycidat"), 3,4-MDP-2-P-methylglycidsyre
   ("PMK-glycidsyre") og alpha-phenylacetoacetamid (APAA), i konventionens tabel I.
   Derudover besluttede Narkotikakommissionen i beslutning 63/1, der blev truffet på
   kommissionens 63. samling den 4. marts 2020, at opføre methyl-alpha-phenylacetoacetat
   (MAPA) i konventionens tabel I. Det er derfor nødvendigt, at Europa-Kommissionen vedtager
   en delegeret forordning om ændring af Europa-Parlamentets og Rådets forordning (EF) nr.
   273/2004 og Rådets forordning (EF) nr. 111/2005 for at føje disse fire stoffer til bilagene til
   disse forordninger. Den efterfølgende registrering af disse fire stoffer i henhold til forordning
   (EF) nr. 273/2004 og (EF) nr. 111/2005 giver mulighed for øget kontrol med anvendelsen af
   disse stoffer med henblik på at forhindre, at de anvendes til ulovlig fremstilling af
   amphetamin og MDMA — almindeligvis kendt som "ecstasy".
   Da det er nemt at omdanne disse fire stoffer til at støtte fremstillingen af amphetamin og
   MDMA, da de efterfølgende sociale og folkesundhedsmæssige problemer i forbindelse med
   forbruget af amphetamin og MDMA er omfattende, da der ikke er kendte lovlige
   anvendelsesformål, og da den ekstra arbejdsbyrde er begrænset for de kompetente
   myndigheder, er dette tilstrækkelig begrundelse for at optage dem på listen over stoffer, der er
   registreret i henhold til forordning (EF) nr. 273/2004 og (EF) nr. 111/2005.
   På tilsvarende vis, og selv om de ikke er føjet til tabellerne i FN-konventionen af 1988,
   anvendes methyl-2-methyl-3-phenyloxiran-2-carboxylat (BMK-methylglycidat) og 2-methyl-
   3-phenyloxiran-2-carboxylsyre (BMK-glycidsyre) ofte til ulovlig fremstilling af amphetamin.
   Da det er nemt at omdanne disse to stoffer til at støtte fremstillingen af amphetamin, da de
   efterfølgende sociale og folkesundhedsmæssige problemer i forbindelse med forbruget af
   amphetamin er omfattende, da der ikke er væsentlige lovlige anvendelsesformål for stofferne,
   og da den ekstra arbejdsbyrde er begrænset for de kompetente myndigheder, er dette
   tilstrækkelig begrundelse for at optage dem på listen over stoffer, der er registreret i henhold
   1
            EFT L 326 af 24.11.1990, s. 57.
   2
            Af konsekvenshensyn vil disse stoffer blive navngivet i bilagene til forordningerne i henhold til de
            anerkendte standarder fra Den Internationale Union for Ren og Anvendt Kemi (IUPAC).
DA                                                        1                                                      DA
 ---pagebreak---    til forordning (EF) nr. 273/2004 og (EF) nr. 111/2005, hvilket går derved videre end de
   forpligtelser, der følger af FN-konventionen af 1988.
   Rødt phosphor har en væsentlig legitim anvendelse, men omdirigeres ofte fra lovlige kanaler
   og anvendes til ulovlig fremstilling af methamphetamin i EU. Hvert år bliver et betydeligt
   antal ulovlige methamphetaminlaboratorier lukket ned i EU. Det anslås, at den ulovlige
   produktion i én medlemsstat alene når op på 10-12 ton om året. Dertil kommer, at der på det
   seneste er tydelige tegn på, at den ulovlige fremstilling af methamphetamin breder sig til flere
   og flere medlemsstater.
   Methamphetamin er et meget vanedannende stof, der volder alvorlige sociale og
   folkesundhedsmæssige problemer i nogle af EU's regioner. På denne baggrund er det rimeligt
   og berettiget at opføre rødt phosphor på listen over stoffer, der er registreret i henhold til
   forordning (EF) nr. 273/2004 og (EF) nr. 111/2005.
   Mulighed for at registrere stoffer i kategori 1 eller 2 i forordning (EF) nr. 273/2004 og (EF)
   nr. 111/2005
   Kommissionen har skønsbeføjelse med hensyn til, om de fire stoffer, der er registreret ved
   FN-konventionen af 1988, skal føjes til kategori 1 eller kategori 2 i forordningerne. Det er
   ikke hensigtsmæssigt at bruge kategori 3 i forordningerne, da dette vil indebære, at de
   forpligtelser, der følger af FN-konventionen af 1988, ikke kan opfyldes. Brug af kategori 4,
   som kun findes i Rådets forordning (EF) nr. 111/2005, er også udelukket, da denne kategori
   kun kan omfatte lægemidler og veterinære lægemidler, der indeholder registrerede stoffer.
   Stoffer, der er registreret i kategori 1, udgør den største risiko, når de anvendes ulovligt, og de
   bliver normalt indarbejdet helt eller delvist i molekylet i det narkotiske middel eller det
   psykotrope stof (dvs. en umiddelbar prækursor). Derfor er de kontrol- og
   overvågningsforanstaltninger, der gælder for disse stoffer, de strengeste i begge forordninger.
   For stoffer i kategori 2 gælder det, at de enten indebærer en lavere risiko, eller at den mængde
   af disse stoffer, der anvendes til ulovlig fremstilling af narkotika, udgør en så lille andel af
   den samlede mængde, der handles og bruges lovligt i EU, at registrering af dem i kategori 1
   ville indebære en uforholdsmæssigt stor byrde. Derfor er de tilsvarende kontrol- og
   overvågningsforanstaltninger noget mere lempelige.
   Stoffer i kategori 1 skal opbevares i sikrede lokaler (ved brug af låse, videoovervågning osv.),
   og alle de erhvervsdrivende, der håndterer disse stoffer, skal have en licens. For stoffer i
   kategori 2 gælder der ingen krav om opbevaring i sikrede lokaler, og de erhvervsdrivende skal
   blot være registreret. Hvad angår kontrol med den eksterne handel består den vigtigste forskel
   mellem de to kategorier i, at stoffer i kategori 1 kræver en import- og eksporttilladelse, mens
   der for stoffer i kategori 2 kun kræves en eksporttilladelse.
   Lovlig anvendelse af stofferne
   På baggrund af oplysninger, der blev indsamlet under den registreringsproces, som er
   omhandlet i FN-konventionen af 1988, kan det konkluderes, at der ikke foregår nogen lovlig
   handel med og brug af PMK-glycidsyre, PMK-glycidat, APAA og MAPA. I forbindelse med
   den analyse, der førte til det nuværende forslag om at registrere BMK-methylglycidat og
   BMK-glycidsyre i forordning (EF) nr. 273/2004 og (EF) nr. 111/2005, så det ud til, at disse
   stoffer ikke har væsentlige lovlige anvendelser i EU.
   Da disse seks stoffer let kan omdannes til at støtte fremstilling af amphetamin og MDMA og i
   betragtning af de efterfølgende sociale og folkesundhedsmæssige problemer i forbindelse med
   forbruget af amphetamin og MDMA og den begrænsede ekstra arbejdsbyrde for de
DA                                                   2                                                 DA
 ---pagebreak---    kompetente myndigheder og de erhvervsdrivende, vil det ikke medføre en uforholdsmæssigt
   stor byrde at opføre stofferne i kategori 1.
   Rødt phosphor har på den anden side en væsentlig legitim anvendelse. For at forhindre, at
   dette stof omdirigeres fra lovlig til ulovlig anvendelse som led i handelen inden for EU,
   foreslås det derfor at registrere stoffet i kategori 2A i bilag I til forordning (EF) nr. 273/2004.
   En tærskel på 0,1 kg vil finde anvendelse for at afbøde forpligtelserne i henhold til
   forordningen, når den pågældende mængde ikke overstiger denne tærskel i løbet af en periode
   på et år. Tærsklen blev fastsat efter aftale med medlemsstaternes kompetente myndigheder.
   Selv om det i øjeblikket ikke vides, om rødt phosphor også omdirigeres fra handelen mellem
   EU og tredjelande, er det meget sandsynligt, at producenter af ulovlige stoffer vil forsøge at
   købe dette stof via omdirigering af handelen mellem EU og tredjelande, når handelen inden
   for EU bliver overvåget. Rødt phosphor bør derfor føjes til kategori 2 i bilaget til forordning
   (EF) nr. 111/2005. Det sikrer også, at der fortsat er parallelitet mellem de stoffer, der er opført
   i forordning (EF) nr. 273/2004 og (EF) nr. 111/2005, og det forenkler de erhvervsdrivendes
   og de kompetente myndigheders gennemførelse af disse forordninger.
   Ved ændringen af de to forordninger bør de relevante KN-koder for stofferne, der er indeholdt
   i de forskellige bilag, også ajourføres.
   2.        HØRINGER FORUD FOR RETSAKTENS VEDTAGELSE
   I overensstemmelse med punkt 4 i den fælles forståelse vedrørende delegerede retsakter
   mellem Europa-Parlamentet, Rådet og Europa-Kommissionen er der gennemført relevante og
   gennemsigtige høringer, herunder på ekspertniveau, i forbindelse med udarbejdelsen af denne
   delegerede retsakt. Den 22. januar 2020 blev et udkast til den delegerede retsakt fremsendt til
   Europa-Parlamentet. Ekspertgruppen for Narkotikaprækursorer drøftede forslaget i detaljer på
   sine møder den 14.-15. maj 2018, den 21.-22. november 2018, den 27.-28. maj 2019 og den
   28.-29. november 2019. Desuden blev et udkast til den delegerede retsakt forelagt gruppen
   den 2. oktober 2019, og et revideret udkast blev forelagt den 22. januar 2020.
   3.        JURIDISKE ASPEKTER AF DEN DELEGEREDE RETSAKT
   På grundlag af artikel 15 i Europa-Parlamentets og Rådets forordning (EF) nr. 273/2004, som
   ændret ved forordning (EU) nr. 1258/2013, og artikel 30a i Rådets forordning (EF) nr.
   111/2005, som ændret ved Europa-Parlamentets og Rådets forordning (EU) nr. 1259/2013,
   tillægges Kommissionen beføjelser til at vedtage delegerede retsakter for at tilpasse bilagene
   til nye tendenser inden for ulovlig anvendelse af narkotikaprækursorer og for at følge enhver
   ændring til tabellerne i bilaget til FN-konventionen.
   Som nævnt i kapitel 1 er det nødvendigt at følge ændringerne af tabellerne i bilaget til FN-
   konvention af 1988 for PMK-glycidsyre, PMK-glycidat, APAA og MAPA. BMK-
   methylglycidat, BMK-glycidsyre og rødt phosphor er stoffer, der ofte anvendes til ulovlige
   formål, og som giver medlemsstaterne stadig større udfordringer. Bilagene til forordning (EF)
   nr. 273/2004 og (EF) nr. 111/2005 bør derfor tilpasses nye tendenser inden for ulovlig
   anvendelse i overensstemmelse med den delegation af beføjelser, der er fastsat i forordning
   (EF) nr. 273/2004 og (EF) nr. 111/2005.
   Der er en tæt sammenhæng mellem forordning (EF) nr. 273/2004 og (EF) nr. 111/2005. De
   gennemfører til sammen de påtænkte foranstaltninger i artikel 12 i De Forenede Nationers
   konvention imod ulovlig handel med narkotika og psykotrope stoffer af 19. december 1988.
   Der er vedtaget fælles gennemførelsesbestemmelser for forordning (EF) nr. 273/2004 og (EF)
DA                                                   3                                                 DA
 ---pagebreak---    nr. 111/2005 ved Kommissionens delegerede forordning (EU) 2015/1011 og Kommissionens
   gennemførelsesforordning (EU) 2015/1013.
   I lyset af ovenstående berettiger den nære indholdsmæssige forbindelse mellem de
   pågældende beføjelser, at de to forskellige beføjelser, der bygger på forskellige basisretsakter,
   samles i en enkelt delegeret retsakt.
DA                                                4                                                  DA
 ---pagebreak---                 KOMMISSIONENS DELEGEREDE FORORDNING (EU) …/…
                                               af 14.7.2020
    om ændring af Europa-Parlamentets og Rådets forordning (EF) nr. 273/2004 og Rådets
     forordning (EF) nr. 111/2005 for så vidt angår optagelse af visse narkotikaprækursorer
                                    på listen over registrerede stoffer
                                            (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 273/2004 af 11.
   februar 2004 om narkotikaprækursorer1, særlig artikel 15,
   under henvisning til Rådets forordning (EF) nr. 111/2005 af 22. december 2004 om regler for
   overvågning af handel med narkotikaprækursorer mellem Unionen og tredjelande2, særlig
   artikel 30a, og
   ud fra følgende betragtninger:
   (1)     Bilag I til forordning (EF) nr. 273/2004 og bilaget til forordning (EF) nr. 111/2005
           indeholder begge en liste over registrerede stoffer, som er genstand for en række
           harmoniserede kontrol- og overvågningsforanstaltninger, som der også er fastsat
           bestemmelser om i de pågældende forordninger.
   (2)     I kraft af De Forenede Nationers Narkotikakommissions beslutning 62/10, 62/11 og
           62/12, som blev truffet på kommissionens 62. samling den 19. marts 2019, er de tre
           stoffer      methyl-3-(1,3-benzodioxol-5-yl)-2-methyloxiran-2-carboxylat             (PMK-
           methylglycidat), 3-(1,3-benzodioxol-5-yl)-2-methyloxiran-2-carboxylsyre (PMK-
           glycidsyre) og alpha-phenylacetoacetamid (APAA) føjet til tabel I i De Forenede
           Nationers konvention imod ulovlig handel med narkotika og psykotrope stoffer af 19.
           december 19883 ("FN-konventionen af 1988"). Derudover er methyl-alpha-
           phenylacetoacetat (MAPA) i kraft af Narkotikakommissionens beslutning 63/1, der
           blev truffet på kommissionens 63. samling den 4. marts 2020, føjet til tabel I i FN-
           konventionen af 1988.
   (3)     Et af formålene med forordning (EF) nr. 273/2004 og (EF) nr. 111/2005 er at
           gennemføre artikel 12 i FN-konventionen af 1988 i Unionen. PMK-methylglycidat,
           PMK-glycidsyre, APAA og MAPA bør derfor opføres i bilag I til forordning (EF) nr.
           273/2004 og i bilaget til forordning (EF) nr. 111/2005.
   (4)     De registrerede stoffer, der er opført på listen i bilag I til forordning (EF) nr. 273/2004
           og i bilaget til forordning (EF) nr. 111/2005, er opdelt i kategorier, der er omfattet af
           forskellige foranstaltninger med henblik på at opnå en rimelig balance mellem den
           trussel, som hvert enkelt stof udgør, og den byrde, som den lovlige handel pålægges.
           De strengeste kontrol- og overvågningsforanstaltninger anvendes for stoffer i kategori
   1
           EUT L 47 af 18.2.2004, s. 1.
   2
           EUT L 22 af 26.1.2005, s. 1.
   3
           EFT L 326 af 24.11.1990, s. 57.
DA                                                   5                                                 DA
 ---pagebreak---         1. Disse stoffer skal f.eks. opbevares i sikrede lokaler, og alle operatører, der håndterer
        disse stoffer, skal have en licens.
   (5)  PMK-methylglycidat og PMK-glycidsyre er umiddelbare prækursorer for 3,4-
        methylenedioxymethamphetamin (MDMA), almindeligvis kendt som "ecstasy".
        APAA og MAPA er umiddelbare prækursorer for amphetamin. Med andre ord kan de
        pågældende stoffer nemt omdannes til MDMA eller amphetamin.
   (6)  Misbrug eller fejlagtig anvendelse af MDMA og amphetamin volder alvorlige sociale
        og folkesundhedsmæssige problemer i nogle af Unionens regioner. Derudover
        producerer organiserede kriminelle grupper i Unionen enorme mængder MDMA og
        amphetamin. Der eksporteres også store mængder MDMA og amphetamin til
        tredjelande.
   (7)  Der findes ikke nogen kendt lovlig fremstilling af, handel med eller anvendelse af
        PMK-methylglycidat, PMK-glycidsyre, APAA og MAPA i Unionen. Opførelse af de
        pågældende stoffer i kategori 1 i bilag I til forordning (EF) nr. 273/2004 og i bilaget til
        forordning (EF) nr. 111/2005 vil derfor ikke medføre en yderligere administrativ byrde
        for de erhvervsdrivende og de kompetente myndigheder i Unionen.
   (8)  I lyset af den trussel, som PMK-methylglycidat, PMK-glycidsyre, APAA og MAPA
        udgør for samfundet og folkesundheden, og da deres registrering ikke vil få nogen
        indvirkning på den lovlige handel, fremstilling og anvendelse i Unionen, bør de
        pågældende stoffer opføres i kategori 1 i bilag I til forordning (EF) nr. 273/2004 og i
        bilaget til forordning (EF) nr. 111/2005.
   (9)  Methyl-2-methyl-3-phenyloxiran-2-carboxylat (BMK-methylglycidat) og 2-methyl-3-
        phenyloxiran-2-carboxylsyre (BMK-glycidsyre) er også stoffer, der er umiddelbare
        prækursorer for amphetamin, og som ofte anvendes til ulovlig fremstilling af
        amphetamin. Disse stoffer bør derfor opføres i bilag I til forordning (EF) nr. 273/2004
        og bilaget til forordning (EF) nr. 111/2005.
   (10) Der findes ikke nogen væsentlig lovlig fremstilling af, handel med og anvendelse af
        BMK-methylglycidat og BMK-glycidsyre i Unionen. Opførelse af de pågældende
        stoffer i kategori 1 i bilag I til forordning (EF) nr. 273/2004 og i bilaget til forordning
        (EF) nr. 111/2005 vil derfor ikke medføre en yderligere administrativ byrde for de
        erhvervsdrivende og de kompetente myndigheder i Unionen.
   (11) I lyset af den trussel, som BMK-methylglycidat og BMK-glycidsyre udgør for
        samfundet og folkesundheden, og da deres registrering kun vil få marginal indvirkning
        på den lovlige handel, fremstilling og anvendelse i Unionen, bør de pågældende stoffer
        opføres i kategori 1 i bilag I til forordning (EF) nr. 273/2004 og i bilaget til forordning
        (EF) nr. 111/2005.
   (12) Rødt phosphor omdirigeres ofte fra handelen på det indre marked og anvendelse i
        Unionen til ulovlig fremstilling af methamphetamin. Det anvendes som katalysator til
        kemisk omdannelse af ephedrin eller pseudoephedrin, der allerede er opført i kategori
        1 i bilag I til forordning (EF) nr. 273/2004 og i bilaget til forordning (EF) nr.
        111/2005, til methamphetamin. Rødt phosphor bør derfor opføres i bilag I til
        forordning (EF) nr. 273/2004.
   (13) Methamphetamin er et meget vanedannende stof og volder alvorlige sociale og
        folkesundhedsmæssige problemer i nogle af Unionens regioner.
DA                                                 6                                                DA
 ---pagebreak---    (14) Rødt phosphor har imidlertid væsentlige og forskelligartede lovlige anvendelser, f.eks.
        ved fremstilling af flammehæmmende middel til plast, pyroteknik og strygeflader til
        sikkerhedstændstikker og fakler.
   (15) For at opnå en rimelig balance mellem den trussel, som rødt phosphor udgør for
        samfundet og folkesundheden i Unionen, og den byrde, som den lovlige handel med
        stoffet på det indre marked pålægges, bør rødt phosphor opføres i kategori 2A i bilag I
        til forordning (EF) nr. 273/2004.
   (16) Selv om det i øjeblikket ikke vides, om rødt phosphor også omdirigeres fra handelen
        mellem Unionen og tredjelande, er det meget sandsynligt, at producenter af ulovlige
        stoffer vil forsøge at købe dette stof via omdirigering af handelen med lande uden for
        Unionen, når handelen med det på det indre marked bliver overvåget i forbindelse med
        forordning (EF) nr. 273/2004. Derfor udgør rødt phosphor en høj risiko for
        omdirigering, for så vidt angår handelen mellem Unionen og tredjelande, og stoffet
        bør derfor også opføres i kategori 2 i bilaget til forordning (EF) nr. 111/2005. Det
        sikrer også, at der fortsat er parallelitet mellem de stoffer, der er opført i forordning
        (EF) nr. 273/2004 og (EF) nr. 111/2005, og det forenkler de erhvervsdrivendes og de
        kompetente myndigheders gennemførelse af disse forordninger.
   (17) I bilag II til forordning (EF) nr. 273/2004 fastsættes kvantitative tærskelværdier for
        transaktioner, der involverer visse stoffer, og som gennemføres over en periode på et
        år. Formålet med ovennævnte bilag er at undgå unødigt at hæmme den lovlige handel
        med disse stoffer i tilfælde, hvor det er muligt at mindske eller fjerne risikoen for
        omdirigering til ulovlige kanaler ved at begrænse handelsrestriktionerne til mængder
        over en vis tærskel. På grundlag af den tilgængelige dokumentation og høringer af
        medlemsstaternes kompetente myndigheder bør denne tærskel for rødt phosphor
        fastsættes til 0,1 kg.
   (18) I denne forbindelse bør koderne i den kombinerede nomenklatur (KN-koder) i
        forordning (EF) nr. 273/20014 og (EF) nr. 111/2005 også ajourføres på grundlag af
        den seneste udgave af den kombinerede nomenklatur, der blev vedtaget ved
        Kommissionens gennemførelsesforordning (EU) 2019/17764, og som er gældende fra
        den 1. januar 2020, for at sikre en korrekt klassificering af de registrerede stoffer.
   (19) Da stoffet Alpha-phenylacetoacetonitril almindeligvis benævnes APAAN af de
        kompetente myndigheder i medlemsstaterne, bør denne forkortelse tilføjes i bilag I til
        forordning (EF) nr. 273/2004 og i bilaget til forordning (EF) nr. 111/2005.
   (20) Forordning (EF) nr. 273/2004 og (EF) nr. 111/2005 bør derfor ændres i
        overensstemmelse hermed.
   (21) Da der er en væsentlig lovlig fremstilling af, handel med og anvendelse af rødt
        phosphor i Unionen, bør de økonomiske aktører og kompetente myndigheder have
        tilstrækkelig tid til at tilpasse sig til de nye begrænsninger vedrørende stoffet, som
        indføres ved nærværende forordning.
   (22) Forordning (EF) nr. 273/2004 og (EF) nr. 111/2005 gennemfører til sammen visse
        bestemmelser i FN-konventionen af 1988. I betragtning af den nære indholdsmæssige
        forbindelse mellem de to forordninger er det berettiget at vedtage ændringsforslagene
        ved hjælp af en enkelt delegeret retsakt —
   4
        Kommissionens gennemførelsesforordning (EU) 2019/1776 af 9. oktober 2019 om ændring af bilag I til
        Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L
        280 af 31.10.2019, s. 1).
DA                                                   7                                                        DA
 ---pagebreak---    VEDTAGET DENNE FORORDNING:
                                                 Artikel 1
                              Ændringer af forordning (EF) nr. 273/2004
   Bilag I og II til forordning (EF) nr. 273/2004 ændres som angivet i bilag I til nærværende
   forordning.
                                                 Artikel 2
                              Ændringer af forordning (EF) nr. 111/2005
   Bilaget til forordning (EF) nr. 111/2005 ændres som angivet i bilag II til nærværende
   forordning.
                                                 Artikel 3
                                        Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Punkt 1), litra b), og punkt 2) i bilag I og punkt 2), litra b) i bilag II anvendes fra den... [indsæt
   den dato, der ligger en måned efter datoen for denne forordnings ikrafttræden].
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 14.7.2020.
                                                   På Kommissionens vegne
                                                   Formand
                                                   Ursula VON DER LEYEN
DA                                                   8                                                    DA
 ---documentbreak---                             EUROPA-
                            KOMMISSIONEN
                                                    Bruxelles, den 14.7.2020
                                                    C(2020) 4691 final
                                                    ANNEXES 1 to 2
                                           BILAG
                                              til
             KOMMISSIONENS DELEGEREDE FORORDNING (EU) …/…
   om ændring af Europa-Parlamentets og Rådets forordning (EF) nr. 273/2004 og Rådets
   forordning (EF) nr. 111/2005 for så vidt angår optagelse af visse narkotikaprækursorer
                             på listen over registrerede stoffer
DA                                                                                        DA
 ---pagebreak---                                             BILAG I
Bilag I og II til forordning (EF) nr. 273/2004 ændres således:
(1) Bilag I ændres således:
    (a) I tabellen "KATEGORI 1" foretages følgende ændringer:
        i) Angivelsen for Alpha-phenylacetoacetonitril affattes således:
                                               KN-betegnelse
                      Stof                           (hvis         KN-kode       CAS-nr.
                                                  anderledes)
"Alpha-phenylacetoacetonitril (APAAN)                             2926 40 00  4468-48-8"
        ii) I angivelsen for (1R,2S)-(-)-chloroephedrin erstattes KN-koden "2939 99 00" af
             "2939 79 90"
        iii) I angivelsen for (1S,2R)-(+)-chloroephedrin erstattes KN-koden "2939 99 00" af
             "2939 79 90"
        iv) I angivelsen for (1S,2S)-(+)-chloropseudoephedrin erstattes KN-koden "2939 99
             00" af "2939 79 90"
        v) I angivelsen for (1R,2R)-(-)-chloropseudoephedrin erstattes KN-koden "2939 99
             00" af "2939 79 90"
        vi) Følgende angivelser indsættes på deres rette plads i overensstemmelse med deres
             KN-kode:
                                               KN-betegnelse
                      Stof                           (hvis         KN-kode       CAS-nr.
                                                  anderledes)
"methyl-3-(1,3-benzodioxol-5-yl)-2-
methyloxiran-2-carboxylat (PMK-                                   2932 99 00  13605-48-6
methylglycidat)
3-(1,3-benzodioxol-5-yl)-2-methyloxiran-
                                                                  2932 99 00  2167189-50-4
2-carboxylsyre (PMK-glycidsyre)
Alpha-phenylacetoacetamid (APAA)                                  2924 29 70  4433-77-6
methyl-2-methyl-3-phenyloxiran-2-
carboxylat                                                        2918 99 90  80532-66-7
(BMK-methylglycidat)
2-methyl-3-phenyloxiran-2-carboxylsyre                            2918 99 90  25547-51-7
                                                1
 ---pagebreak---  (BMK-glycidsyre)
methyl-alpha-phenylacetoacetat (MAPA)                             2918 30 00 16648-44-5"
    (b) I tabellen "UNDERKATEGORI 2A" indsættes følgende angivelser på deres rette
        plads i overensstemmelse med deres KN-kode:
                                                  KN-betegnelse
                     Stof                              (hvis       KN-kode     CAS-nr.
                                                    anderledes)
"Rødt phosphor                                                    2804 70 00 7723-14-0"
    (c) I angivelsen for anthranilsyre i tabellen "UNDERKATEGORI 2B" erstattes KN-
        koden "2922 43 00" af "ex2922 43 00"
    (d) I angivelsen for svovlsyre i tabellen "KATEGORI 3" erstattes KN-koden "2807 00
        10" af "2807 00 00"
(2) I tabellen i bilag II tilføjes følgende angivelse:
                     Stof                                       Tærskelværdi
"Rødt phosphor                                   0,1 kg"
                                                  2
 ---pagebreak---                                            BILAG II
Bilaget til forordning (EF) nr. 111/2005 ændres således:
    (1) I tabellen "Kategori 1" foretages følgende ændringer:
        (a) Angivelsen for Alpha-phenylacetoacetonitril affattes således:
                                                KN-betegnelse
                     Stof                                          KN-kode       CAS-nr.
                                               (hvis forskellig)
"Alpha-phenylacetoacetonitril (APAAN)                             2926 40 00  4468-48-8"
        (b) I angivelsen for (1R,2S)-(-)-chloroephedrin erstattes KN-koden "2939 99 00" af
             "2939 79 90"
        (c) I angivelsen for (1S,2R)-(+)-chloroephedrin erstattes KN-koden "2939 99 00" af
             "2939 79 90"
        (d) I angivelsen for (1S,2S)-(+)-chloropseudoephedrin erstattes KN-koden "2939 99
             00" af "2939 79 90"
        (e) I angivelsen for (1R,2R)-(-)-chloropseudoephedrin erstattes KN-koden "2939 99
             00" af "2939 79 90"
        (f) Følgende angivelser indsættes på deres rette plads i overensstemmelse med deres
             KN-kode:
                                                KN-betegnelse
                     Stof                                          KN-kode       CAS-nr.
                                               (hvis forskellig)
"methyl-3-(1,3-benzodioxol-5-yl)-2-                               2932 99 00  13605-48-6
methyloxiran-2-carboxylat (PMK-
methylglycidat)
3-(1,3-benzodioxol-5-yl)-2-methyloxiran-                          2932 99 00  2167189-50-4
2-carboxylsyre (PMK-glycidsyre)
Alpha-phenylacetoacetamid (APAA)                                  2924 29 70  4433-77-6
methyl-2-methyl-3-phenyloxiran-2-                                 2918 99 90  80532-66-7
carboxylat
(BMK-methylglycidat)
2-methyl-3-phenyloxiran-2-carboxylsyre                            2918 99 90  25547-51-7
 (BMK-glycidsyre)
methyl-alpha-phenylacetoacetat (MAPA)                             2918 30 00  16648-44-5"
(2) I tabellen "Kategori 2" foretages følgende ændringer:
                                                3
 ---pagebreak---     (a) I angivelsen for anthranilsyre erstattes KN-koden "2922 43 00" af "ex2922 43 00"
    (b) Følgende angivelse indsættes på sin rette plads i overensstemmelse med KN-koden:
                                                 KN-betegnelse
                     Stof                                           KN-kode       CAS-nr.
                                                (hvis forskellig)
"rødt phosphor                                                    2804 70 00   7723-14-0"
(3) I angivelsen for svovlsyre i tabellen "Kategori 3" erstattes KN-koden "2807 00 10" af
    "2807 00 00"
(4) I tabellen "Kategori 4" foretages følgende ændringer:
    (a) I angivelsen for lægemidler og veterinærlægemidler, der indeholder ephedrin eller
        salte deraf, erstattes KN-koden "3003 40 20" af "3003 41 00", og KN-koden "3004 40
        20" erstattes af "3004 41 00"
    (b) I angivelsen for lægemidler og veterinærlægemidler, der indeholder pseudoephedrin
        eller salte deraf, erstattes KN-koden "3003 40 30" af "3003 42 00", og KN-koden
        "3004 40 30" erstattes af "3004 42 00".
                                                 4